ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ጸበባ ዝርከቡ ኤርትራውያን ስደተኛታት ኣብ ኢትዮጵያ 27 ጥቅምቲ 2020 ምንጪ ስእሊ, IOM መግለጺ ስእሊ, ኤርትራውያን ስደተኛታት ኣብ መቐበሊ ስደተኛታት እንዳባጉና - 2017 ኣብ ኢትዮጵያ ዝርከቡ ኤርትራውያን ስደተኛታት "ወተሃደራትን ሰራሕተኛታት መንግስትን" ዘይኮንኩም ናብ መዓስከር ስደተኛታት ኣይትኣትዉን ተባሂልና እንትብሉ መረረቶም ይገልፁ ኣለዉ። ካብ ዝተፈላለለያ ከባቢታት ኤርትራ ዶብ ሰጊሮም ናብ ኢትዮጵያ ዝኣተዉ እቶም ኤርትራውያን፤ ኣብ ሸራሮ፣ ዓዲ ነብርእድ፣ ራማ፣ ዘላምበሳ፣ ዓዲግራትን ገርሁስርናይን ይርከቡ። ቅድሚ ሎሚ ናብ ኢትዮጵያ ምስኣተዉ: ኣብ ከባቢ ዶብ ኣብ ዝርከባ ከተማታት ኣብ ግዚያዊ መፅንሒ ኣቀባብላ ይግበረሎም ምንባሩ ይዝከር። ካብ ዝሓለፈ ዓመት ኣትሒዙ ግና: እተን ግዚያዊ መፅንሒ ተሪፈን: ሰራሕተኛታት በዓል መዚ ጉዳይ ስደተኛታት ኢትዮጵያ: ካብቲ መዓስከር ናብቲ ኤርትራውያን ዝተወሸቡለን ኣብ ዶብ ዝርከባ ከተማታት ብምምፃእ ወተሃደራትን ሰራሕተኛ መንግስትን ዝነበሩ መምዮም ይወስዱ። ኣብ ዩኒቨርሲቲ ዓዲግራት ድሕር ምውሻብ: ኣብ ኮሌጅ ቴክኒክ ዓዲግራት ካብ ዘዕቖቡ ኤርትራውያን ስደተኛታት፡ ገሊኦም ንቢቢሲ ርእይቶኦም ሂቦም ኣለዉ። ስማ ካብ ምፅራሕ ዝተቖጠበት ጓል 22 ዓመት ኤርትራዊት "ኣብ ዞባ ማእከል: ኣስመራ ኩሉ ልዕሊ 18 ዕድመ ዝገበረ ኤርትራዊ ናብ ሳዋ ክወርድ ስለዝተኣዘዘ: ስለዘይኣመንክሉ ሃዲመ መፂኤ" ትብል። ኤርትራውያን ስደተኛታት ኣብ ሸገረኣብ ‘ንሕማማት ተቓሊዕና’ ይብሉ ኤርትራውያን ስደተኛታት ኣብ ውሽጢ ኮንተይነር ተረኺቦም መንግስቲ ኢትዮጵያ ዘይተቐበሎም ኤርትራውያን ስደተኛታት ኣብ ከመይ ኩነታት ኣለዉ?
